Nóg ŉ Parow-polisieman vasFoto: SAPD ŉ Totaal van 11 mense is in hegtenis geneem. Die sersant, nege konstabels en voormalige werknemer van die Parow-polisiestasie het glo omkoopgeld aanvaar en bewysstukke gesteel. Kapt. FC van Wyk, woordvoerder van die polisie, het gesê die elf verdagtes is deur die provinsiale teenkorrupsie-eenheid in hegtenis geneem. Lt.genl. Arno Lamoer, polisiekommissaris in die Wes-Kaap, het die inhegtenisnemings verwelkom. “Dit stuur ŉ sterk boodskap aan alle polisiebeamptes dat slegte elemente in die polisiediens nie geduld sal word nie. Ons wil graag die gemeenskap van Parow verseker dat die inhegtenisnemings nie ŉ invloed sal hê op dienslewering nie. Daar is gebeurlikheidsmaatreëls in plek gestel om te verseker dat alle dienste by die polisiestasie gelewer sal word,” het Lamoer gesê.